Veldu um tvær mismunandi átta daga ævintýraferðir sem hvor um sig er hönnuð til að sýna það besta sem norður - og suðurhlutar landsins hafa upp á að bjóða . Namibía er í þeim hluta Afríku sem stundum vill gleymast en er í raun falin gersemi . Þetta víðfeðma og dularfulla land er sönn prýði innan heimsálfunnar . Til að mynda má þar finna elstu eyðimörkina , hæstu sandölduna og stærsta stofn blettatígra . Landið hefur upp á margt að bjóða sem enn á eftir að uppgötva . Agentur für Promotion und Service GmbH ( APS ) / Land Rover Experience Germany er rekstraraðili Land Rover-ævintýraferðanna í Namibíu , samkvæmt leyfi og með heimild Jaguar Land Rover . Þegar þú bókar gerirðu samning við APS GmbH . Hver ekur bílnum ? Þú ! Land Rover-leiðbeinandi verður þér innan handar til að veita ráðgjöf og tilsögn . Ferðaáætlunin miðast aftur á móti við að gestir aki sjálfir þannig að það ert þú sem situr undir stýri nýjustu Land Rover-bílanna . Á hvaða tungumáli fer leiðsögn í ferðunum fram ? Leiðbeinendur / gestgjafar tala við gestina á ensku . Þarf ég að kaupa tryggingu til að geta tekið þátt ? Við mælum með víðtækri ferðatryggingu . Hvað er innifalið í verðinu fyrir ferðina ? Eftirfarandi er almennt innifalið : akstur , gisting , morgunverður , hádegisverður og kvöldverður , drykkir með mat og ferðir til og frá Windhoek-flugvelli ( ein skipulögð ferð hvora leið fyrir allan hópinn ) . Á ferðaáætluninni er að finna nákvæmar upplýsingar um það sem er innifalið í þinni ferð . Hafðu í huga að vegna þess að akstur er stór hluti af dagskránni er áfengi eingöngu innifalið með kvöldverði og í takmörkuðu magni . Gosdrykkir eru innfaldir með öllum máltíðum . Hvað er ekki innifalið í verðinu fyrir ferðina ? Flug , gjöld fyrir vegabréfsáritanir ( ef við á ) , bólusetningar , ferðatryggingar , þjórfé , persónuleg útgjöld ( t.d. minibar á hótelinu , þjónusta í heilsulind o.s.frv. ) og aðrar ráðstafanir sem gerðar eru fyrir eða eftir ferðina og víkja frá ferðaáætluninni . Ég hef aldrei ekið fjórhjóladrifnum bíl eða ekið í torfærum . Get ég samt tekið þátt í ferðinni ? Svo sannarlega . Hæfur leiðbeinandi frá Land Rover fer með í allar ferðir og veitir sérfræðiráðgjöf og stuðning . Ferðirnar eru þó hannaðar fyrir ökumenn á öllum getustigum . Hvaða bíl fæ ég að aka ? Eru bílarnir beinskiptir eða sjálfskiptir ? Allir bílarnir eru með sjálfskiptingu . Hvaða kröfur eru gerðar um ökuleyfi og lágmarksaldur ? Allir gestir sem aka þurfa að vera a.m.k. 19 ára gamlir og hafa haft gilt ökuskírteini í a.m.k. eitt ár . Framvísa verður alþjóðlegu ökuskírteini . Þarf ég að vera með tiltekna líkamlega getu eða í tilteknu líkamlegu ástandi til að geta tekið þátt ? Til að taka þátt í akstursupplifuninni skaltu vera viss um að þú vitir ekki til neinna aðstæðna sem gætu komið í veg fyrir að þú gætir ekið , svo sem langvinn bakveiki ( eða svipað ástand ) , andlegt ástand sem gæti haft áhrif á ökuhæfni þína , sjón sem uppfyllir ekki kröfur fyrir akstur , þungun eða hjartakvillar . Hversu margir gestir eru í hverjum bíl ? Verð miðast við tvo einstaklinga sem eru saman í bíl . Hægt er að bæta við einum eða tveimur gestum samkvæmt beiðni . Má ég taka þátt í ævintýraferðinni á mínum eigin Land Rover-bíl ? Ekki má taka þátt í eigin ökutæki af tryggingaástæðum . Fæ ég minn eigin bíl ef ég er að ferðast ein ( n ) ? Nei – af öryggisástæðum leyfum við fólki ekki að vera eitt í bíl . Gestir sem eru einir á ferð verða í bíl með öðrum gesti eða , ef fjöldinn í hópnum er oddatala , í bíl með einum af leiðbeinendunum . Þú færð hins vegar þitt eigið herbergi alla ferðina . Mega börn taka þátt í ferðunum ? Almennt henta ferðirnar fyrir börn eldri en 14 ára en þú getur haft samband við APS til að fá frekari upplýsingar og ræða þínar aðstæður . Get ég bókað alla ferðina fyrir lokaðan hóp ? Já , við bjóðum fúslega upp á einkaferðir fyrir hópa sem innihalda 10 einstaklinga eða fleiri . Hægt er að sérsníða dagskrána og aðlaga hana að þörfum hópsins . Er ekið í bílalest ? Já , við ferðumst venjulega í bílalest og notum talstöðvar til að eiga samskipti á milli bíla . Hver er hámarksstærð hópa í hverri ferð ? Til að veita þægilega og einstaka upplifun er hámarksfjöldi ( og lágmarksfjöldi ) í hóp fyrir hverja ferð 10 gestir ( tveir í hverjum bíl ) . Þarf ég vegabréfsáritun ? APS GmbH ber ábyrgð á að upplýsa þig um kröfur varðandi vegabréf , vegabréfsáritun og heilsufar fyrir ferðina . Ef þú þarft formlegt boð til að fá vegabréfsáritun skaltu hafa samband við APS GmbH sem mun útvega slíkt . Frekari upplýsingar er að finna á : www.worldtravelguide.net / guides / africa / namibia / passport-visa / Hvaða gjaldmiðill er notaður í Namibíu ? Innlendur gjaldmiðill er namibískur dalur ( NAD ) . Við viljum lengja ferðina um nokkra daga , er það hægt ? Svo sannarlega . APS GmbH getur aðstoðað þig við skipulag og bókanir fyrir viðbótardaga fyrir eða eftir ferðina . Sendu þeim tölvupóst á expeditions@landrover-experience.de eða hringdu í +49 ( 2058 ) 77 80 994 ( 09:00 til 17:00 ( Mið-Evróputími ) , mánudaga til föstudaga . Símafyrirtækið kann að innheimta gjöld ) . Er einhver gerð af ferðatösku sem ég ætti að koma með frekar en aðra ? Við erum ekki með nein sérstök tilmæli um tegund ferðatösku . Bæði ferðatöskur og íþróttatöskur komast fyrir í bílunum . Hvaða kröfur eru gerðar um kvöldklæðnað ? Ekki eru gerðar sérstakar kröfur um kvöldklæðnað . Hvað gerist ef lágmarksfjöldi fyrir ferðina næst ekki ? Verður hætt við hana ? Lágmarksstærð hóps eru 10 einstaklingar í öllum Namibíu-ferðum . Við gerum allt sem í okkar valdi stendur til að hætta ekki við neinar ferðir en í einhverjum tilfellum er það óhjákvæmilegt . Ef lágmarksfjöldi þátttakenda er tilgreindur í ferðalýsingu APS fyrir tiltekna ferð getur APS getur rift samningi um pakkaferðina ef sá fjöldi hefur ekki náðst 31 degi fyrir upphaf ferðar . Tilkynning þess efnis verður send til þín án tafar og innborgunin endurgreidd . Frekari upplýsingar má finna í skilmálum okkar . Eru ferðaáætlunin og upplýsingar um gistingu endanlegar ? Ferðaáætlun og gisting eru háðar framboði og geta breyst . Við áskiljum okkur rétt til að gera breytingar á ferðaáætlun og gististað . Mikilvægt Myndirnar sem hér birtast eru eingöngu ætlaðar sem sýnishorn . Ef einhver vafi leikur á dagskrá ferðarinnar veitir skriflega ferðaáætlunin ávallt áreiðanlegustu upplýsingarnar um ferðina . Við áskiljum okkur rétt til að breyta ferðaleiðinni og / eða skipta út ferðaþjónustuaðilanum fyrir sambærilega valkosti .